 **Lakineuvontaa puhelimitse**

 **Jäsenetuna lakineuvonta yksityiselämän asioissa**

Suomen Laivanpäällystöliiton jäsenillä on nyt jäsenetuna oikeus saada **Eversheds Asianajotoimistolta puhelinneuvontaa** jäsenten yksityiselämään kuuluvissa oikeudellisissa asioissa. Oikeuksien ja velvollisuuksien ennakointi säästää ristiriidoilta ja vahingoilta.

**Jäsenille palvelu on ilmainen.**

**Puhelinneuvonta:**

Kun tarvitset oikeudellista neuvontaa, voit soittaa klo 10.00–16.00 Eversheds Asianajotoimiston numeroon: **Puh 010 684 1400**

Soittaessasi ilmoita, että olet Suomen Laivanpäällystöliiton jäsen. Jäsenyytesi tarkistetaan, eli sinun tulee ilmoittaa jäsennumerosi, jonka löydät jäsenkortista. Kerro, että haluat keskustella neuvovan lakimiehen kanssa. Lakimiehen kanssa käymäsi keskustelun sisältö on luottamuksellinen ja jää vaitiolovelvollisuuden piiriin.

 **Palvelun laajuus ja rajaukset**

Puhelinneuvonta kattaa asiat, jotka jäsen voi esittää ja lakimies selvittää puhelimessa ilman perehtymistä asiakirjoihin tai sähköposteihin. Neuvonta ei koske asiakirjojen laatimista.

Jäsen voi kysyä neuvoa esimerkiksi asunto-osakkeisiin ja kiinteistöihin liittyvissä asioissa sekä muun muassa avio- ja avoliittoon, lapsiin, perintöön, testamentteihin, osituksiin, lahjoituksiin jne. liittyvissä asioissa.

Neuvonnan piiriin eivät kuuluu työsuhteeseen, työtehtäviin, elinkeino-, sijoitus- ja ansiotoimintaan eikä luottamustehtäviin liittyvät kysymykset. Neuvonta ei myöskään koske asioita, joista olet antanut toimeksiannon muulle asiamiehelle, tai itse hoitamaasi asiaa tuomioistuimessa tai muussa viranomaisessa. Neuvonta ei koske hakemuksia ja ilmoituksia työttömyysturva-, vakuutus-, taikka eläke- ja muissa sosiaaliturva-asioissa.

Jos asiaasi ei voida selvittää puhelinkeskustelun aikana, sinulla on mahdollisuus sopia Eversheds Asianajotoimiston kanssa toimeksiannosta. Näiden toimeksiantojen kustannukset eivät kuulu jäsenedun piiriin.

[eversheds.fi](http://eversheds.fi)